《题吕花园草堂朱雀桥》
明代·刘炳

何处销残暑，城南茅屋幽。晚烟将野色，春树带江流。

爱竹从儿种，耽杯与妇谋。生涯成老圃，不是故时侯。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。